Qoraqalpogʻiston Respublikasida aholi uchun munosib turmush sharoitlarini yaratish va mahallalar infratuzilmasini yanada yaxshilash chora-tadbirlari toʻgʻrisida
(resolution, 2023-02-02)

Oʻzbekiston Respublikasi Prezidentining “Orolboʻyi mintaqasini barqaror rivojlantirish boʻyicha ishlarning samaradorligini oshirish chora-tadbirlari toʻgʻrisida” 2022-yil 1-noyabrdagi PF-241-son Farmoniga asosan Qoraqalpogʻiston Respublikasida oʻtkazilgan oʻrganishlar natijasida aniqlangan sharoiti ogʻir oilalar va fuqarolarni qoʻllab-quvvatlash hamda ovul va mahallalar infratuzilmasini rivojlantirish maqsadida Vazirlar Mahkamasi qaror qiladi: 1. Quyidagilar: a) Tashqi savdo, investitsiyalar, mahalliy sanoatni rivojlantirish va texnik jihatdan tartibga solish masalalari boʻyicha Hukumat komissiyasi yigʻilishining bayoniga asosan viloyatlar va Toshkent shahar hokimliklari Qoraqalpogʻiston Respublikasining Nukus shahri va Boʻzatov, Qoraoʻzak, Kegeyli, Qoʻngʻirot, Qonlikoʻl, Moʻynoq, Nukus, Taxiatosh, Taxtakoʻpir, Xoʻjayli, Chimboy, Shumanay tumanlariga (keyingi oʻrinlarda — shimoliy tumanlar) biriktirilganligi; b) Qoraqalpogʻiston Respublikasidagi barcha ovul va qishloqlardagi aholi turar joylari hamda ichki yoʻllar holati boʻyicha oʻtkazilgan xatlovda ogʻir turmush sharoitidagi oilalarga tegishli 21 094 ta uy-joylarning tom qismini taʼmirlash (yopish) hamda 709 ta yashash uchun yaroqsiz va avariya holatidagi uy-joylarni yangidan qurish, shuningdek, viloyatlar va Toshkent shahar hokimliklariga biriktirilmagan Amudaryo, Beruniy, Ellikqalʼa va Toʻrtkoʻl tumanlaridagi (keyingi oʻrinlarda — janubiy tumanlar) 2 ming kilometr tuproq yoʻllarga qum-shagʻal yotqizish talab etilishi aniqlanganligi; v) Vazirlar Mahkamasining “Qoraqalpogʻiston Respublikasi hududlarini ijtimoiy-iqtisodiy rivojlantirish, qulay biznes muhitini yaratish, innovatsion texnologiyalarni joriy etish va infratuzilmalar bilan taʼminlanganlik darajasini yanada yaxshilash orqali aholi farovonligini oshirishning qoʻshimcha chora-tadbirlari toʻgʻrisida” 2022-yil 6-sentabrdagi 500-son qarorida janubiy tumanlardagi 123 km tuproq yoʻllarga qum-shagʻal yotqizish uchun 2023-yilda 15 mlrd soʻm mablagʻ ajratish koʻzda tutilganligi; g) Oʻzbekiston Respublikasi Prezidentining “Oʻzbekiston Respublikasining “2023-yil uchun Oʻzbekiston Respublikasining Davlat budjeti toʻgʻrisida”gi Qonuni ijrosini taʼminlash chora-tadbirlari toʻgʻrisida” 2022-yil 30-dekabrdagi PQ-471-son qarorida janubiy tumanlardagi ichki xoʻjalik yoʻllarini taʼmirlash uchun 2023-yilda 12 mlrd soʻm mablagʻ ajratish nazarda tutilganligi maʼlumot uchun qabul qilinsin. 2. Qoraqalpogʻiston Respublikasi Vazirlar Kengashi, Moliya va iqtisodiyot vazirligi hamda Qurilish va uy-joy kommunal xoʻjaligi vazirligining xatlov jarayonida aniqlangan ogʻir turmush sharoitidagi oilalarga tegishli 21 094 ta uyning tom qismini taʼmirlash (yopish) va 709 ta yashash uchun yaroqsiz va avariya holatidagi uylarni yangidan qurish, shuningdek, janubiy tumanlardagi 2 ming kilometr tuproq yoʻllarga qum-shagʻal yotqizish ishlarini markazlashtirilgan tartibda amalga oshirish toʻgʻrisidagi takliflari maʼqullansin. 3. Quyidagilar: Qoraqalpogʻiston Respublikasining Nukus shahri va shimoliy tumanlaridagi ogʻir turmush sharoitidagi oilalarga tegishli uylarning tom qismini taʼmirlash (yopish) hamda yashash uchun yaroqsiz va avariya holatidagi uylarni yangidan qurish ishlarining yigʻma parametrlari 1-ilovaga muvofiq; Qoraqalpogʻiston Respublikasining janubiy tumanlaridagi ogʻir turmush sharoitidagi oilalarga tegishli uylarning tom qismini taʼmirlash (yopish) hamda yashash uchun yaroqsiz va avariya holatidagi uylarni yangidan qurish ishlarining yigʻma parametrlari 2-ilovaga muvofiq tasdiqlansin. 4. Mazkur qaror doirasida amalga oshiriladigan qurilish-taʼmirlash va obodonlashtirish ishlari boʻyicha buyurtmachi etib: Nukus shahri va shimoliy tumanlardagi ogʻir turmush sharoitidagi oilalarga tegishli uylarning tom qismini taʼmirlash (yopish) va avariya holatidagi uylarni yangidan qurish ishlari boʻyicha — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi “Yagona buyurtmachi xizmati” IK DUK; janubiy tumanlardagi ogʻir turmush sharoitidagi oilalarga tegishli uy-joylarning tom qismini taʼmirlash (yopish) va avariya holatidagi uy-joylarni yangidan qurish ishlari boʻyicha — Qoraqalpogʻiston Respublikasi Vazirlar Kengashi huzuridagi “Yagona buyurtmachi xizmati” IK DUK; janubiy tumanlardagi 2 ming kilometr tuproq yoʻllarga qum-shagʻal yotqizish ishlari boʻyicha — Amudaryo, Beruniy, Toʻrtkoʻl va Ellikqalʼa tumanlari hokimliklarining Obodonlashtirish boshqarmalari belgilansin. 5. Ushbu qarorda belgilangan chora-tadbirlarni qisqa muddatlarda yakunlash maqsadida Qoraqalpogʻiston Respublikasi Vazirlar Kengashi huzuridagi “Yagona buyurtmachi xizmati” IK DUKga pudratchi va loyiha tashkilotlarini, shuningdek, tovarlarni (ishlarni, xizmatlarni) yetkazib beruvchilarni maxsus axborot portalida tanlov oʻtkazish toʻgʻrisida eʼlon joylashtirmasdan, xarid qilish tartib-taomillarini elektron shaklda oʻtkazmasdan eng yaxshi takliflarni tanlash orqali aniqlash vakolati berilsin. 6. Belgilansinki: mazkur qarorga 1-ilovada nazarda tutilgan ogʻir turmush sharoitidagi oilalarga tegishli uy-joylarning tom qismini taʼmirlash (yopish) hamda yashash uchun yaroqsiz va avariya holatidagi uy-joylarni yangidan qurish ishlari — Qoraqalpogʻiston Respublikasi respublika budjeti, viloyatlar va Toshkent shahar mahalliy budjetlarining qoʻshimcha manbalari, homiylik xayriyalari mablagʻlari va qonunchilikda taqiqlanmagan boshqa manbalar hisobidan; ushbu qarorga 2-ilovada nazarda tutilgan ogʻir turmush sharoitidagi oilalarga tegishli uy-joylarning tom qismini taʼmirlash (yopish) hamda yashash uchun yaroqsiz va avariya holatidagi uy-joylarni yangidan qurish ishlari — 2023-yil uchun Davlat budjeti parametrlarida Oʻzbekiston Respublikasi Prezidenti topshiriqlariga asosan hududlarni ijtimoiy-iqtisodiy rivojlantirish xarajatlari uchun nazarda tutilgan mablagʻlar hisobidan; janubiy tumanlardagi 2 ming kilometr tuproq yoʻllarga qum-shagʻal yotqizish ishlari — Vazirlar Mahkamasining zaxira jamgʻarmasi mablagʻlari hisobidan moliyalashtiriladi. 7. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bir oy muddatda mazkur qarorga 1-ilova bilan tasdiqlangan yigʻma parametrlarga muvofiq mablagʻlar ajratilishini hamda qurilish materiallari zaxirasi yaratilishini taʼminlasin. 8. Qoraqalpogʻiston Respublikasi Vazirlar Kengashi mazkur qarorga 1-ilovada nazarda tutilgan uy-joylarning manzilli roʻyxatini shakllantirilib, viloyatlar va Toshkent shahar hokimliklariga taqdim etilishini taʼminlasin. 9. Iqtisodiyot va moliya vazirligi oʻn besh kun muddatda janubiy tumanlardagi 2 ming kilometr tuproq yoʻllarga qum-shagʻal yotqizish ishlari uchun Vazirlar Mahkamasining zaxira jamgʻarmasi hisobidan 20 mlrd soʻm mablagʻ ajratsin. 10. Qurilish va uy-joy kommunal xoʻjaligi vazirligi mazkur qarorda nazarda tutilgan uy-joylarning tom qismini taʼmirlash (yopish) hamda yashash uchun yaroqsiz va avariya holatidagi uy-joylarni yangidan qurish hamda tuproq yoʻllarga qum-shagʻal yotqizish ishlari boʻyicha loyiha-smeta hujjatlarining belgilangan tartibda davlat ekspertizasidan oʻtkazilishini va qurilish-montaj ishlari sifatli bajarilishi ustidan tizimli davlat nazorati amalga oshirilishini taʼminlasin. 11. Qoraqalpogʻiston Respublikasi Joʻqorgʻi Kengesi va xalq deputatlari tumanlar va shaharlar Kengashlariga mahalliy hokimliklar hamda masʼul davlat idoralar bilan birgalikda: tom qismi taʼmirlanadigan (yopiladigan) va yashash uchun yaroqsiz uy-joylarning roʻyxatini shakllantirish faoliyati ustidan jamoatchilik nazoratini oʻrnatish hamda mazkur sohada byurokratiya, sansalorlik va boshqa maʼmuriy toʻsiqlarning oldini olishga qaratilgan aniq choralarni amalga oshirish; uy-joylarning tom qismini taʼmirlash (yopish) hamda yashash uchun yaroqsiz va avariya holatidagi uy-joylarni yangidan qurish, shuningdek, tuproq yoʻllarga qum-shagʻal yotqizish ishlari oʻz vaqtida va sifatli amalga oshirilishi ustidan jamoatchilik nazoratini oʻrnatish; mazkur qaror doirasida amalga oshirilayotgan chora-tadbirlarning samaradorligi toʻgʻrisidagi maʼlumotlarni keng jamoatchilikka yetkazib borish, shuningdek, dolzarb muammolar hal etilayotganligi yuzasidan aholiga batafsil tushuntirish va tashviqot ishlarini tashkil etish tavsiya etilsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.J. Ramatov, Qoraqalpogʻiston Respublikasi Vazirlar Kengashi Raisi, viloyatlar va Toshkent shahar hokimlari zimmasiga yuklansin. T/r Tuman va shaharlar nomi Mahallalar soni Xonadonlar soni Taʼmirlanadigan uy-joylar soni Shundan Talab etiladigan mablagʻ (mlrd soʻm) * Biriktirilgan hudud tom qismi taʼmirlanadigan (yopiladigan) uy-joylar soni qaytadan quriladigan uy-joylar soni 1. Nukus shahri 64 73 398 2 926 2 894 32 40,2 Toshkent shahri 2. Boʻzatov tumani 5 3 363 1 159 1 110 49 16,3 Fargʻona viloyati 3. Kegeyli tumani 16 13 702 924 920 4 13,2 Andijon viloyati 4. Qonlikoʻl tumani 11 9 023 796 340 10 12,6 Sirdaryo viloyati 434 12 16,0 ** Qoraqalpogʻiston Respublikasi 5. Qoraoʻzak tumani 13 9 073 713 706 7 9,8 Namangan viloyati 6. Qoʻngʻirot tumani 39 27 526 934 889 45 14,1 Qashqadaryo viloyati 7. Moʻynoq tumani 12 5 329 793 651 142 14,6 Toshkent viloyati 8. Nukus tumani 10 10 659 970 884 86 14,7 Samarqand viloyati 9. Taxiatosh tumani 13 14 326 667 637 30 10,2 Surxondaryo viloyati 10. Taxtakoʻpir tumani 17 7 083 1 586 771 40 12,8 Jizzax viloyati 728 47 13,0 ** Qoraqalpogʻiston Respublikasi 11. Chimboy tumani 22 20 695 964 918 46 15,0 Navoiy viloyati 12. Shumanay tumani 13 8 525 974 329 20 5,5 Xorazm viloyati 599 26 9,0 ** Qoraqalpogʻiston Respublikasi 13. Xoʻjayli tumani 26 21 413 926 899 27 14,6 Buxoro viloyati Jami 261 224 115 14 332 13 709 623 231,6 T/r Tuman va shaharlar nomi Mahallalar soni Xonadonlar soni Taʼmirlanadigan uy-joylar soni Shundan Talab etiladigan mablagʻ (mlrd soʻm) * tom qismi taʼmirlanadigan (yopiladigan) uy-joylar soni qaytadan quriladigan uy-joylar soni 1. Amudaryo tumani 49 36 065 1 868 1 856 12 26,0 2. Beruniy tumani 40 38 322 1 189 1 171 18 21,6 3. Toʻrtkoʻl tumani 37 39 648 2 521 2 488 33 36,8 4. Ellikqalʼa tumani 37 28 905 1 893 1 870 23 27,9 Jami 163 142 940 7 471 7 385 86 112,3